

**ประกาศองค์การบริหารส่วนตำบลเกษมทรัพย์**

**เรื่อง นโยบายการบริหารทรัพยากรบุคคล**

เพื่อให้เป็นไปตามพระราชบัญญัติข้อมูลข่าวสารของราชการ พ.ศ. 2540 พระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. 2546 รองรับภารกิจตามแผนการปฏิรูปประเทศและยุทธศาสตร์ชาติ 20 ปี (พ.ศ. 2561 - 2580) รวมทั้งให้สอดคล้องกับการประเมินคุณธรรมและความโปร่งใสในการดำเนินงานของหน่วยงานภาครัฐ (Integrity and Transparency Assessment : ITA)

องค์การบริหารส่วนตำบลเกษมทรัพย์ จึงกำหนดนโยบายการบริหารทรัพยากรบุคคล เพื่อใช้เป็นแนวทางในการบริหารทรัพยากรบุคคลขององค์การบรหารส่วนตำบลเกษมทรัพย์ ดังนี้

1. **ด้านการสรรหา (Recruitment)**

องค์การบริหารส่วนตำบลเกษมทรัพย์ โดยงานบริหารงานบุคคลสำนักงานปลัดองค์การบริหารส่วนตำบลเกษมทรัพย์ดำเนินการวางแผนกำลังคนแสวงหาคนตามคุณลักษณะที่กำหนด และเลือกสรรคนดีคนเก่ง เพื่อปฏิบัติภารกิจขององค์การบริหารส่วนตำบลเกษมทรัพย์

**แนวทางการปฏิบัติ ดังนี้**

* มีการจัดทำแผนอัตรากำลัง 3 ปี รวมถึงการปรับปรุงแผนอัตรากำลัง 3 ปี เพื่อใช้ในการ

กำหนดโครงสร้างและกรอบอัตรากำลังที่รองรับต่อภารกิจขององค์การบริหารส่วนตำบลเกษมทรัพย์ ที่อาจเปลี่ยนแปลงไป

* สรรหาบุคคลมาดำรงตำแหน่งที่ว่างตามแผนอัตรากำลัง 3 ปี เพื่อปฏิบัติหน้าที่รองรับ

ภารกิจขององค์การบริหารส่วนตำบลเกษมทรัพย์

1. **ด้านการพัฒนา (Development)**

องค์การบริหารส่วนตำบลเกษมทรัพย์ โดยงานบริหารงานบุคคลสำนักงานปลัดองค์การบริหารส่วนตำบล ดำเนินการวางแผนพัฒนาบุคลากร เตรียมความพร้อมของข้าราชการเพื่อเป็นข้าราชการผู้มีผลสัมฤทธิ์สูงสุด พัฒนาความรู้ ทักษะ และสมรรถนะโดยใช้เครื่องมือที่หลากหลายตามเส้นทางการพัฒนาบุคลากร เพื่อให้สามารถรองรับภารกิจขององค์การบริหารส่วนตำบลเกษมทรัพย์

**แนวทางการปฏิบัติ ดังนี้**

* จัดทำและดำเนินการตามแผนพัฒนาบุคลากรประจำปี ให้สอดคล้องตามความจำเป็นและ

ความต้องการในการพัฒนาของบุคลากรในทุกหน่วยงาน

* นำระบบสารสนเทศเพื่อยกระดับการพัฒนาทรัพยากรบุคคล มาใช้เป็นระบบงานพัฒนา

บุคคล

* จัดให้มีการประเมินข้าราชการตามเกณฑ์มาตรฐานความรู้ ทักษะ และสมรรถนะที่องค์การบริหารส่วนตำบลเกษมทรัพย์กำหนด
* จัดให้มีการประเมินความพึงพอใจของบุคลากรในทุกหน่วยงานขององค์การบริหารส่วนตำบลเกษมทรัพย์

/**3. ด้านการรักษาไว้**...

-2-

1. **ด้านการรักษาไว้ (Retention)**

องค์การบริหารส่วนตำบลเกษมทรัพย์โดยงานบริหารงานบุคคลสำนักงานปลัดองค์การบริหารส่วนตำบล ต้องวางแผนกลยุทธ์ด้านการบริหารทรัพยากรบุคคล การปรับปรุงระบบฐานข้อมูลบุคคล การประเมินผลการปฏิบัติราชการที่มีประสิทธิภาพ และยกย่องชมเชยบุคลากร เพื่อให้บุคลากรเกิดความผูกพันต่อองค์การบริหารส่วนตำบลเกษมทรัพย์

**แนวทางการปฏิบัติ ดังนี้**

* กำหนดจัดให้มีกิจกรรม เพื่อเป็นสื่อกลางในการเชื่อมความสัมพันธ์และความสามัคคีที่ดีของ

บุคลากรในหน่วยงาน

* จัดการยกย่องชมเชยบุคลากร เช่น การคัดเลือกพนักงานดีเด่น
* ควบคุมให้การประเมินผลการปฏิบัติราชการของข้าราชการ และจัดทำการเลื่อนขั้น

เงินเดือนเป็นไปตามช่วงเวลาที่กำหนด

1. **ด้านการใช้ประโยชน์ (Utilization)**

องค์การบริหารส่วนตำบลเกษมทรัพย์ โดยทุกหน่วยงานต้องร่วมมือกันในการบริหารทรัพยากรบุคคลอย่างเป็นระบบ แจ้งให้บุคลากรเข้าถึงช่องทางการรับทราบข้อมูลด้านการบริหารทรัพยากรบุคคล รวมทั้งควบคุม กำกับดูแลให้ปฏิบัติราชการอย่างมีประสิทธิภาพ

**แนวทางการปฏิบัติ ดังนี้**

* ให้ผู้บังคับบัญชามอบหมายงานแก่ผู้ใต้บังคับบัญชาอย่างเป็นธรรม ไม่เลือกปฏิบัติ รวมทั้ง

ควบคุม กำกับ ดูแลผู้ใต้บังคับบัญชาปฏิบัติตามระเบียบวินัย ประมวลว่าด้วยจรรยาข้าราชการองค์การบริหารส่วนตำบลเกษมทรัพย์ และมาตรฐานทั่วไปเกี่ยวกับจริยธรรมของพนักงานส่วนตำบลลูกจ้างประจำและพนักงานจ้าง

* การพิจารณาแต่งตั้งข้าราชการให้ดำรงตำแหน่งที่สูงขึ้นในตำแหน่งต่าง ๆ จะยึดถือความรู้

ความสามารถ และประโยชน์สูงสุดต่อองค์การบริหารส่วนตำบลเกษมทรัพย์

การบริหารทรัพยากรบุคคลขององค์การบริหารส่วนตำบลเกษมทรัพย์ ให้รวมถึงพนักงานส่วนตำบล ลูกจ้างประจำ และพนักงานจ้างขององค์การบริหารส่วนตำบลเกษมทรัพย์

ทั้งนี้ ให้งานบริหารงานบุคคล สำนักงานปลัดองค์การบริหารส่วนตำบล รายงานผลการดำเนินการตามนโยบายดังกล่าว ให้นายกองค์การบริหารส่วนตำบลเกษมทรัพย์ ทราบทุกสิ้นปีงบประมาณ

จึงประกาศให้ทราบโดยทั่วกัน

ประกาศ ณ วันที่ 6มกราคมพ.ศ. 2563



(นางสาวน้อย สดสระน้อย)

นายกองค์การบริหารส่วนตำบลเกษมทรัพย์